Раённы семінар ідэалагічнага актыву не мае пастаяннай “прапіскі”. Кожны раз месцам яго правядзення абіраюцца розныя прадпрыемствы і ўстановы раёна. Такі падыход дае магчымасць удзельнікам нарады бліжэй пазнаёміцца з дзейнасцю той ці іншай арганізацыі, падзяліцца практычным вопытам, запазычыць для сябе лепшыя набыткі калег. Сёлета ідэалагічныя рады істотна абнавіліся. Адразу ў пяці прадпрыемствах на гэту пасаду прыйшлі новыя і, што адметна, маладыя людзі. Гасцей раённага вузла паштовай сувязі, які на днях прымаў ідэолагаў з усяго раёна, сустракала выстава дэкаратыўна-прыкладной творчасці. Усе прадстаўленыя на ёй вырабы — справа рук паштовых работнікаў, а дакладней, работніц. Незвычайную экспазіцыю ў РУПС арганізавалі да Міжнароднага жаночага дня.